
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 11 din 20.04.2017

Au participat membrii Consiliului de Observatori: Nicolae SPĂTARU, Stela NISTOR, Vitalie ȚAPEȘ, Ludmila VASILACHE, Marina ȚURCAN, Lilia GUREZ.

Au asistat:
Olga Bordeianu, președinte al IPNA Compania ”Teleradio-Moldova”;

Vitalie Cojocaru, șef Serviciu marketing și vânzări;

Veceslav Gheorghișenco, director Radio;

Mircea Surdu, director TV;

Galina Blanaru, director financiar;

Tatiana Vlas, director Departament programe și planificare TV;

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 6 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez).
        S-a pus la vot Ordinea de zi, cu următoarele chestiuni:
1. Raportul Serviciului marketing și vânzări pentru primul trimestru al anului 2017.

2. Raportul de audiență al postului de televiziune “Moldova 1” pentru primul trimestru al anului 2017.
3. Diverse.
S-a votat: ”PRO” – 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez). 

Se pune în discuție chestiunea cu nr. 1 - Raportul Serviciului marketing și vânzări pentru primul trimestru al anului 2017.

Preşedintele Consiliului de Observatori, dl Nicolae Spătaru, a oferit cuvântul dlui Vitalie Cojocaru, șeful Serviciului marketing și vânzări, care a vorbit despre activitatea Serviciului marketing și vânzări al IPNA Compania “Teleradio-Moldova” în primele trei luni ale anului 2017 și despre veniturile obținute. Dl Cojocaru a menționat faptul că cele mai mari venituri sunt obținute din publicitate, acestea constituind 57,52 %, urmate de cele obținute din: coproducere TV (27,04 %), publicitate radio (4,59 %), coproducere radio (3,94%) și 6,90 % - alte venituri.
Dna Ludmila Vasilache a propus ca Serviciul marketing și vânzări să colaboreze cu Departamentul Multimedia și să implementeze noi strategii pentru a spori volumul de publicitate online, fapt care ar contribui la majorarea veniturilor comerciale.
Dna Lilia Gurez a cerut să i se ofere Departamentului Multimedia o perioadă de trei luni pentru ca acesta să identifice noi strategii care ar duce la creșterea veniturilor comerciale.
       Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de Raportul Serviciului marketing și vânzări pentru primul trimestru al anului 2017.
2. Consiliul de Observatori recomandă Serviciului marketing și vânzări implementarea unor noi strategii în vânzarea de publicitate online, în vederea majorării veniturilor comerciale.
3. Serviciul Marketing și vânzări va prezenta Consiliului de Observatori, în termen de trei luni, un nou raport cu privire la activitatea serviciului.
4. Serviciul Marketing și vânzări va prezenta Consiliului de Observatori, în termen de trei luni, strategia serviciului pentru următorul an de activitate.
5. Hotărârea intră în vigoare în ziua adoptării.

S-a votat: „PRO” - 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez).

Se pune în discuție chestiunea cu nr. 2 - Raportul de audiență al postului de televiziune “Moldova 1” pentru primul trimestru al anului 2017.
Preşedintele Consiliului de Observatori, dl Nicolae Spătaru, a oferit cuvântul dnei Tatiana Vlas, directorul Departamentului programe și planificare TV, care a prezentat raportul de audiență al postului de televiziune “Moldova 1” pentru primele trei luni ale anului 2017, menționând faptul că în perioada ianuarie – martie 2017  cota de piață a TV “Moldova 1” este mai mică în comparație cu aceeași perioadă a anului trecut.
Dna Tatiana Vlas a vorbit despre audiența medie a TVM1, cota de piață medie pentru mai multe posturi TV la diferite grupuri-țintă în primul trimestru al anului 2017, cota de piață a TVM1 în mediu pentru primul trimestru al anilor 2016 și 2017, cota de piață medie a ciclurilor de emisiuni. 
În ianuarie 2017 au fost difuzate mai multe emisiuni dedicate sărbătorilor de iarnă, care au sporit cotele de audiență și, în mai multe cazuri, au plasat TVM1 în topul audienței comparativ cu alte posturi TV. 

Proiectul-cheie al lunii februarie a fost “Eurovision”, care a avut cote înalte de audiență.

Luna martie este definită de festivalul “Mărțișor”. TVM1 difuzează în direct spectacolele de deschidere și de închidere ale festivalului. Cotele de audiență plasează TVM1 pe locul al doilea în top.

Dna Vlas a prezentat topul emisiunilor și a vorbit despre două emisiuni noi: “O demivorbă cu Ilona Spătaru” și “Patrimoniu cinematografic”.

Dna Tatiana Vlas a menționat faptul că un post public de televiziune este obligat prin menirea sa să includă în grilă emisiuni educative, de cultură, pentru minoritățile etnice, emisiuni necesare publicului, chiar dacă acestea nu aduc cote mari de audiență.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de Raportul de audiență al postului de televiziune “Moldova 1” pentru primul trimestru al anului 2017.
2. Raportul de audiență al postului de televiziune “Moldova 1” pentru primul trimestru al anului 2017 este parte integrantă a prezentei hotărâri.
3. Hotărârea intră în vigoare în ziua adoptării.

S-a votat: „PRO” - 6 voturi (N. Spătaru, V. Țapeș, L. Vasilache, M. Țurcan, S. Nistor, L. Gurez).
Durata şedinţei: 15:00-17:00.
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

